Efter [[WrestleMania XIV]] måtte Shawn Michaels indstille karriere på grund af en rygskade, og derfor overtog Triple H styring af gruppen. Kort efter blev [[X-Pac]] (Sean Waltman) medlem af gruppen. Triple H begyndte en fejde med [[The Rock (skuespiller)|The Rock]], der var leder af en anden gruppe wrestlere, Nation of Domination. Ved WWF's [[SummerSlam]] lykkedes det Triple H at besejre The Rock i en kamp om [[WWF Intercontinental Championship]]. Triple H mistede titlen kort efter på grund af en knæskade. Da Triple H vendte tilbage, var The Rock blevet [[World Heavyweight Championship (wrestling)|verdensmester]], da han havde vundet [[WWF Championship]] i en VM-titelturning ved WWF's [[Survivor Series]]. Triple H fik - uden succes - en VM-titelkamp på ''[[RAW]]'' i januar 1999. Ved [[WrestleMania XV]] blev Triple H besejret af [[Kane]].
Levende_personer